Varajane moslemiaeg Lahore'is

Varajane moslemiaeg oli ajajärk Lahore'i ajaloos. Moslemid piirasid Al-Muhallab ibn Abi Sufra juhtimisel linna juba aastal 664 või 682.Wink 2002, p. 121.

Lahore'i ei ole enne 11. sajandit, kui linna vallutas Mahmud Ghaznist, eriti mainitud. Linn õnnestus hõivata pärast pikka lahingut, mille käigus see palju kannatada sai. Aastal 1021 määras sultan troonile Malik Ayazi ning tegi Lahore'ist Ghaznaviidide Riigi pealinna. Lahore'i esimene moslemist valitseja Ayaz taastas sõjas kannatada saanud linna. Ta ehitas linnale väravad ja taastas aastatetl 1037–1040 müüridega kindluse. Sama koha peal asub tänapäevalgi Lahore'i fort. Ayazi valitsusajal sai Lahore'ist kultuuriline ja akadeemiline keskus, eriti tuntud olid linna luuletajad. Malik Ayazi hauakamber on säilinud tänaseni. Aastatel 1034–1036 oli Lahore Multanist pärit mässulise Ahmad Inaltigini kontrolli all.

Pärast Ghaznaviidide Riigi lagunemist oli Lahore aastate jooksul erinevate Delhi Sultanaadi riikide käes: Khalji Riik, Tughlaqi Riik, Sayyidi Riik, Lodi Riik, Suri Riik ja Suurmogulite Riik.History of Lahore, Lahore City Government. Retrieved on September 19, 2007. Aastal 1206 krooniti Lahore'is Qutb ud-Din Aibak ning temast sai Lõuna-Aasia esimene sultan.

Delhi sultani Iltutmishi valitsusajal (1211–1236) linna autonoomia kasvas ning kohalikud asevalitsejad tegutsesid sisuliselt iseseisvalt. Aastal 1241 rüüstasid linna mongolid. Nad tapsid kogu elanikkonna ning põletasid Lahore'i maha. Mongolite-eelseid ehitisi säilinud ei ole. Linn oli mongolite käes vaid mõned aastad, kohalik asevalitseja oli sel ajal Toghrul.

Lodi dünastia viimast valitsejat Ibrahim Khan Lodi (1517–1526) ei sallinud ei õukond ega tavakodanikud. Ta tuli võimule pärast oma isa Sikandar Khan Lodi surma ning pidi kohe maha suruma oma noorema venna meelsete riigipöördekatse. Ta lasi oma venna tappa, kuid ei suutnud siiski aadlit rahustada. Pandžabi asevalitsejad palusid Kabuli valitsejal Bāburil Delhit rünnata.

Aprillis 1526 toimus Baburi ja Delhi Sultanaadi vahel esimene Panipati lahing, kus Ibrahim Lodi hukkus. Babur hõivas Agra ja Delhi. Võimule tulnud Suurmogulite dünastia valitses järgmised 300 aastat.

Viited

Kategooria:Pakistani ajalugu